Súradnice: 42°08′59″S 24°45′10″V﻿ / ﻿42,149824°S 24,752665°V﻿ / 42.149824; 24.752665

**Architektonická rezervácia Starý Plovdiv** (bulh. Старинен Пловдив – *Starinen Plovdiv*, známe tiež ako bulh. Стария град – *Starija grad*) sa rozprestiera na troch z plovdivských pahorkov (Nebet tepe, Džambaz tepe a Taksim tepe), známych aj ako „Trojpahorčie" (bulh. Трихълмието – *Trichălmieto*) na ploche 35 hektárov v centrálnej časti mesta Plovdiv v Plovdivskej oblasti v južnom Bulharsku. V rámci rezervácie sa nachádzajú pamiatky zo všetkých epoch vývoja mesta od antiky cez stredovek až po bulharské národné obrodenie.

Dejiny
------

Plovdiv je jedným z najstarších miest v Európe, starší než Rím, alebo Atény, súčasník miest ako Trója a Mykény. Osídlený bol už 4000 rokov pred naším letopočtom, kedy na pahorku Nebet tepe vznikla trácka osada. V 4. storočí pred naším letopočtom mesto obsadil Filip Makedónsky a prekrstil ho na Filipopol. Po pripojení tráckych teritórií k Rímskemu impériu sa mesto stalo centrom rímskej administratívnej oblasti Trákia. Slovania sa na území mesta prvýkrát objavili v 4. storočí nášho letopočtu. Posledná väčšia výstavba sa na území rezervácie odohrala v období bulharského národného obrodenia. Celé územie rezervácie je nepretržite obývané po dobu viac ako 6000 rokov.

Najvýznamnejšie pamiatky
------------------------

### Z obdobia antiky

V Plovdive sa nachádza viacero pamiatok z obdobia antiky, na území rezervácie Starý Plovdiv sú to tieto:

* Archeologický komplex Nebet tepe
* Antické divadlo
* Chisar kapija
* Východná brána antického mesta Filipopol

### Z obdobia bulharského národného obrodenia

Na konci 18. a najmä v 19. storočí bohaté obchodnícke rodiny (obchodujúce najmä medzi Európou a Orientom) radi demonštrovali svoje bohatstvo svojimi domami. Toto obdobie bolo najmä v rokoch bulharského národného obrodenia veľmi výhodné pre plovdivských architektov, majstrov a umelcov, ktorí zanechali v kolorite Starého Plovdivu nezameniteľnú stopu. Medzi najvýznamnejšie pamiatky z tohto obdobia patria:

* Balabanov dom
* Danov dom
* Kujumdžievov dom
* Dom doktora Stojana Čomakova
* Dom doktora Sotira Antoniadiho
* Georgiadiho dom
* Lamartinov dom
* Nedkovičov dom
* Chindlijanov dom
* Žltá škola
* Čalăkovov dom

### Religiózne pamiatky

V Plovdive sa nachádza viacero religióznych pamiatok, na území rezervácie Starý Plovdiv sú to tieto:

* Katedrála Zosnutia Bohorodičky
* Chrám svätého Mikuláša
* Chrám svätých Konštantína a Heleny
* Chrám stará svätá Petka
* Metropolitný chrám svätej Maríny
* Chrám svätého Demetera Solúnskeho
* Chrám svätej Nedele
* Arménsky chrám svätého Juraja
* Mešita Džumaja
* Bývalý dervišský monastier Mevlevi Chane

Galéria
-------

* Starý Plovdiv - Archeologický komplex Nebet tepeStarý Plovdiv - Archeologický komplex Nebet tepe
* Starý Plovdiv - ulica Săborná s chrámom svätých Konštantína a HelenyStarý Plovdiv - ulica Săborná s chrámom svätých Konštantína a Heleny
* Starý Plovdiv - Chrám svätého Demetera SolúnskehoStarý Plovdiv - Chrám svätého Demetera Solúnskeho
* Starý Plovdiv - ulica 4. januáraStarý Plovdiv - ulica 4. januára
* Starý Plovdiv - ulica SăbornáStarý Plovdiv - ulica Săborná
* Starý Plovdiv - Chrám stará svätá PetkaStarý Plovdiv - Chrám stará svätá Petka
* Starý Plovdiv - ulica SăbornáStarý Plovdiv - ulica Săborná
* Starý Plovdiv - ulica Todora SamodumovaStarý Plovdiv - ulica Todora Samodumova
* Starý Plovdiv - ulica Todora SamodumovaStarý Plovdiv - ulica Todora Samodumova
* Starý Plovdiv - ulica ZoraStarý Plovdiv - ulica Zora
* Starý Plovdiv - ulica ZoraStarý Plovdiv - ulica Zora

Iné projekty
------------

Commons
* Spolupracuj na Commons Commons ponúka multimediálne súbory na tému **Starý Plovdiv**

Zdroj
-----

* *Tento článok je čiastočný alebo úplný preklad článku Старинен Пловдив na bulharskej Wikipédii.*
*